OpenLLM-France/wikimedia huggingface dataset:
# Cocido madrileño

Cocido madrileño (koˈθiðo maðɾiˈleɲo ahoskatua; euskaraz: «madrildar eltzekoa») txitxiriozko eltzeko tradizionala da, Madrilen tipikoa dena. Neguko plater hau hainbat ordutan prestatzen diren sefardien adafina, bereberren kuskus edo gaztelar olla podrida errezetetan oinarrituta dago.
Jankideei zerbitzatzeko modurik klasikoena osagaiak, egosita daudenak, argi eta garbi bereizitako hiru zerbitzutan bereiztea da. Zerbitzu horiei vuelco (euskaraz: «iraulketa») esaten zaie tradizionalki: lehenengoak osagai guztiak egostearen ondoriozko salda du; bigarrena garbantzuei dagokie, barazki eta patatekin batera; eta hirugarrena, janariena, haragiak dituena. Ordena horretan jaten dute. Gaur egun, tipikoa da Espainiako hiriburuko jatetxeetan, eta bi vuelcotan laburbiltzen da (lehen platera: zopa eta bigarren platera: garbantzuak eta haragia).

## Erreferentziak

* 1 2 Bonilla, Alicia. (2024-2-15). «Así es la Ruta del Cocido Madrileño: los restaurantes más tradicionales como refugio del frío» El Español.
* ↑ Luján, Néstor; Perucho, Juan. (2003). El libro de la cocina española. Tusquets, 319-342 or..

## Kanpo estekak

* Datuak: Q1105215
* Multimedia: Cocido madrileño / Q1105215
# 1988ko Donostia Klasikoa

VIII. Donostia Klasikoaren ekitaldia 1988ko abuztuaren 13an egin zuten. 244 km egiteko 6o 9'36" behar zuen Gert-Jan Theunissek, batez besteko 39,61 km/o izanik.

## Sailkapena

| # | Txirrindularia | Taldea | Denbora |
| 1 | Gert-Jan Theunisse | PDM-Concorde | 6 o 09'36" |
| 2 | Enrique Aja | Teka | d.b. |
| 3 | Steven Rooks | PDM-Concorde | + 6" |
| 4 | Marino Lejarreta | Caja Rural-Orbea | d.b. |
| 5 | Andreas Kappes | Toshiba | + 37" |
| 6 | Miguel Indurain | Reynolds-Pinarello | d.b. |
| 7 | Jesús Blanco Villar | Teka | d.b. |
| 8 | Raúl Alcalá | 7 Eleven | d.b. |
| 9 | Ludo Peeters | Superconfex-Yoko | d.b. |
| 10 | Michael Wilson | Weinmann-La Suisse | d.b. |

## Kanpo estekak

* Datuak: Q11914347
# Pascal Richard

Pascal Richard (Vevey, 1964ko martxoaren 16a) suitzar txirrindulari ohia da. 1986tik 2000ra izan zen profesionala eta errepedian zein ziklo-Krosean aritu zen. 68 garaipen lortu zituen.

## Taldeak

* KAS (1986).
* Toshiba (1987).
* La Suisse (1988.1991).
* Festina-Lotus (1992).
* Ariostea (1993).
* MG Magnifico (1994.1996).
* Casino (1997-1998).

## Palmaresa

1985
* Gilen Tell Sari Nagusia eta etapa bat
1986
* Asturiasko Itzuliko etapa bat.
1987
* 3. Gilen Tell Sari Nagusian eta etapa bat.
* 2. Suitzako errepide txirrindularitzako txapelketan.
1989
* Suitzako errepide txirrindularitzako txapelketa.
* Frantziako Tourreko etapa bat.
1990
* Tre Valli Varesine.
* 2. Lombardiako Giroan.
* 2. Venetoko Giroan.
1991
* Romandiako Tourreko bi etapa.
* Tirreno-Adriatikoko etapa bat.
* Laigueglia Saria.
* 2. Suitzako Itzulian.
* 2. Tre Valli Varesinen.
1993
* Suitzako errepide txirrindularitzako txapelketa.
* Romandiako Tourra eta etapa bat.
* Lombardiako Giroa.
* Lazioko Giroa.
* Romagnako Giroa.
* Suitzako Itzuliko etapa bat.
* 4. Euskal Herriko Itzulian
1994
* Argovia Kantonamenduko Sari Nagusia
* Romandiako Tourra.
* Paris-Nizako etapa bat.
* Italiako Giroko etapa bat.
* Suitzako Itzulia.
* 2. Toscanako Giroan
* 2. Bernako Tourrean
1995
* Argovia Kantonamenduko Sari Nagusia
* Italiako Giroko bi etapa.
* Paris-Nizako etapa bat.
* Reggio Calabriako Giroa.
* Lazioko Giroa.
* Melinda Saria.
* 2. Suitzako errepide txirrindularitzako txapelketan.
* 2. Bernako Tourrean
1996
* Lieja-Bastogne-Lieja.
* Italiako Giroko etapa bat.
* Frantziako Tourreko etapa bat.
* Olinpiar Jokoetako errepide proba.
* 2. Udaberriko Klasikoan
1998
* Trentinoko Giroko etapa bat.
1999
* Suitzako Itzuliko etapa bat.

### Ziklo-Krosa

1986
* Suitzako Txapelketa.
1988
* Ziklo-kroseko Munduko Txapelketa
1989
* Suitzako Ziklo-kros Txapelketa.

## Kanpo estekak

Pascal Richard - ProCyclingStats
* Datuak: Q553144
* Multimedia: Pascal Richard / Q553144
# Olla del segador

Olla del segador (euskaraz: «segalariaren ertzea») Madrilgo jaki ezaguna da, lapiko batean egozten dutena. Navalcarneron inguruan, oso ospetsua izaten da bere garbantzuei esker. Adituek Cocido madrileñoren antzekoa dela esaten dute.

## Bibliografia

* Luis Felipe Lescure Beruete, (2005), DICCIONARIO GASTRONÓMICO, Términos, Refranes, Citas y Poemas, Ed. vision-Net
# Thomas Wegmüller

Thomas Wegmüller, (Schliern, Berna kantonamendua, 1960ko irailaren 18a) suitzar txirrindulari ohia da, profesionala 1987tik 1994ra.

## Kirol ibilbidea

Klasikoetan eta erlojupeko probatan nabarmendu zen. 1990ko Nazioen Sari Nagusia, urte bereko Rund um den Henninger-Turm eta 1992ko Suitzako errepideko txapelketa

## Palmaresa

1985
* Mendrisiottoko Giroa
* 2. Züricheko txapelkertan (amateur)
* 3. Suitzako errepideko txapelketan (amateur)
1986
* Suitzako errepideko txapelketa (amateur)
* Stausee Rundfahrt
* 2. Schynberg Rundfahrten
* 2. Adolfo Leoni garaikurran
1987
* Luganoko Sari Nagusia
* Kaistenberg-eko Tourra
* Gilen Tell Sari Nagusiko etapa 1
* 2. Liberté Sari Nagusian
* 2. Bernako Tourrean
* 2. Sierre-Loye-n
* 3. Mauléon-Moulins Sari Nagusian
1988
* Britainia Handiko Itzuliko etapa 1
* Sierre-Loye
* Sitram garaikurra
* 2. Ronde des Pyrénées méditerranéennes
* 2. Paris-Roubaixen
* 2. Beeckman-De Caluwé Sari Nagusian
1989
* Valoniako Sari Nagusia
* Dauphiné Libéréko etapa 1
* 2. Bernako Tourrean
* 2. Nazioen Sari Nagusian
* 3. Irlandako Itzulian
1990
* Bernako Tourra
* Rund um den Henninger-Turm
* Kaistenberg-eko Tourra
* Nazioen Sari Nagusia
* 2. Ameriketako Sari Nagusian
* 3. Tre Valli Varesinen
* 3. Plouayko Sari Nagusian
* 7. Paris-Roubaixen
* 8. Munduko Kopan
* 9. Lombardiako Giroan
1991
* Asturiasko Itzuliko etapa 1
* 3. Brissago Sari Nagusian
* 3. Baracchi Sarian
* 3. Nazioen Sari Nagusian
* 4. Tirreno-Adriatikoan
* 4. Plouayko Sari Nagusian
1992
* Suitzako errepide txirrindularitzako txapelketa
* Brissago Sari Nagusia eta etapa 1
* Mendrisio Sari Nagusia
* Giro dei Sei Comuni
* Clásico RCNko etapa 1
* 2. Flandriako Tourrean
* 2. Tre Valli Varesinen
* 4. Ameriketako Sari Nagusian
* 5. Nazioen Sari Nagusian
1993
* Portugalgo Itzuliko etapa 1

## Sailkapen orokorra Itzuli Handietan eta Munduko txapelketan

| Lasterketa | 1987 | 1988 | 1989 | 1990 | 1991 | 1992 | 1993 | 1994 |
| Italiako Giroa | - | - | - | - | - | - | - | - |
| Frantziako Tourra | - | - | 100. | 112. | 155. | - | - | - |
| Espainiako Vuelta | - | UT | - | - | - | 128. | - | - |
| Munduko errepideko txapelketa | 35. | 12. | 36. | 45. | 95. | 53. | - | - |
-: Ez zuen parte hartu UT: Utzi, ez zuen amaitu

## Kanpo estekak

* Thomas Wegmüller - ProCyclingStats
* Datuak: Q461979
# Fabada

Fabada edota asturiar fabada (euskaraz: «asturiar babarrun-jana») Asturiasko gastronomiaren usadiozko babarrun platera da, ziur aski lurralde honetako plater guztietan ezagun eta hedatuena. Asturierazko faba ("babarrun") hitzetik eratorria da.
Babarrunez gain, txorizo, odolki eta txerri haragiz sukaldatzen da. Plater honekin usadioz sagardoa edaten da.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q995376
* Multimedia: Fabada / Q995376
# Jasokundeko Andre Mariaren eliza (El Jadida)

Jasokundeko Andre Mariaren eliza Marokoko El Jadida hirian dagoen manueldar estiloko eliza katoliko ohia da.

## Historia

Jasokundeko Andre Mariaren eliza portugaldarrek eraiki zuten XVI. mendean eta hiriko zaindari ohiaren omenez sagaratu zuten. XIX. mendean zehar, elizako dorre laukizuzenaren goiko atala eraitsi eta fatxada nagusiaren aurrean denda batzuk eraiki zituzten, 1916an eraitsiak. 1916. urtearen ondoren, egungo dorrea gehitu zioten elizari.
1821ean, elizak aktibo izateari utzi zion, eta barnealdea behar ezberdinetara egokitu zuten. Marokoko Protektoratu Frantsesaren garaian eraikina eliza katoliko gisa erabili zen berriz ere.
2004an, UNESCOk gizateriaren ondare izendatu zuen portugaldarrek eraikitako Mazagan hiriaren parte gisa. Gaur egun, hotel bat dago bertan.

## Erreferentziak

* 1 2 3 (Ingelesez) Barros Matos, João. «Church of Our Lady of Assumption» HPIP – Património de Influência Portuguesa (Noiz kontsultatua: 2025-02-27).
* ↑ (Ingelesez) «Portuguese City of Mazagan (El Jadida)» UNESCO (Noiz kontsultatua: 2025-02-27).
* ↑ (Ingelesez) «Church of the Assumption in Mazagan» Archiqoo (Noiz kontsultatua: 2025-02-27).
* ↑ (Gaztelaniaz) «L’Iglesia, un templo católico reconvertido en hotel en El Jadida» Siente Marruecos (Noiz kontsultatua: 2025-02-27).
# Cantharellus pallens

Cantharellus pallens
Sinonimoak: Cantharellus cibarius var. pallidus, Cantharellus cibarius var. albidus, Cantharellus cibarius var. bicolor, Cantharellus cibarius var.pallens, Cantharellus pallidus, Cantharellus subpruinosus

## Deskribapena

Kapela: Mamitsua, 2 eta 10 cm bitarteko diametrokoa, hasieran ganbila, gero laua eta erdialdean zertxobait deprimitua; ertz erregularra eta biribildua gaztetan, geroago irregularra eta inkurbatua, uhindua. Kapelaren azala lehorra, apur bat belusatua, leuna, gaztetan zurixka, gero horia edo hori-laranja kolorekoa eremu zurixkekin.
Orriak: Orri faltsuak ditu, himenioa tolestura edo zimur erradial oso ondo markatuak, anastomosatuak oso dekurrenteak, hori-arrautza gorringo kolorekoak kapelaren azalaren bezalakoa.
Hanka: Lodia, zilindrikoa, okerra, oinarrira mehetua, kapelaren luzapena dirudi, orriak baino pixka bat hori argiagoa izaten du.
Haragia: Lodia, ez oso trinkoa eta hauskorra, zuri-horixka kolorekoa, zapore gozokoa eta fruta usain atseginekoa.
Etimologia: Cantharellus, grekotik dator eta koparen txikigarria da, kopa txikia esan nahi du. Pallens epitetoa berriz latinetik dator “pallens-entis” hitzetatik eta zurbila, koloregabetua, esan nahi du.

## Jangarritasuna

Jangarri bikaina, Cantharellus cibarius delakoaren kalitate gastronomiko berdinarekin.

### Nahasketa arriskua

Cantharellus cibarius-ekin nahas daitekeen espeziea da, makroskopikoki oso antzeko perretxikoa eta sukaldaritza-kalitate berekoa.

## Sasoia eta lekua

Udaberrian eta udazkenean hazten da batez ere, negu epeletan ere ager daiteke. Maiz agertzen da eta ugaria da, hostozabalen azpian, gaztainondoen azpian, artelatzen (Quercus suber) eta pinuen azpian (Pinus pinaster).

### Banaketa eremua
## Erreferentziak

* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* Datuak: Q4355294
* Multimedia: Cantharellus pallens / Q4355294
# Cheshire Katua

Cheshire Katua Aliceren abenturak Lurralde Miresgarrian liburuko pertsonaia bat da. Agertu eta desagertzen zen hala nahi zuenean, eta Alice entretenitu zuen bere elkarrizketa filosofikoekin. Bihotzetako Erreginak Aliceri burua mozteko agindua eman zuenean, bere burua bakarrik agerrarazi zuen. Erreginak, orduan, katuari ere burua mozteko agindua eman, baina gorputza desagertuta zuenez gero, borreroak ez zuen zer egin jakin. Halaber, pixkanaka desagertu ahal zen, irrifarre handi bat geratu arte.

## Kanpo estekak

* Datuak: Q934013
* Multimedia: Cheshire Cat / Q934013
# Untxi Zuria (pertsonaia)

Untxi Zuria Aliceren abenturak Lurralde Miresgarrian liburuko pertsonaia bat da. Untxi Zuria jaka eta txalekoa janzten agertu zen lehen kapituluan eta Aliceren ondoan korrika pasatu zen bere patrikako erlojuari begiratzen eta zera esaten: "Jainkoa! Jainkoa! Beranduegi iritsiko naiz!". Jakin-minez, Alicek untxi gordelekuraino jarraitu zion.
Untxi Zuria azken bi kapituluetan ere agertu zen, Errege eta Bihotzetako Erreginaren heraldo moduan.
Kultura herrikoian, Untxi Zuria sinbolo bihurtu da, non “Untxi Zuriari jarraitu" esaldiak norbaiti edo zerbaiti itsuki jarraitzearen esanahia duen, beti ere abentura eta aurkikuntzak gertatzen direlarik.

## Kanpo estekak

* Datuak: Q178776
* Multimedia: White Rabbit / Q178776
# Friedrich Merz

Joachim-Friedrich Martin Josef Merz (Brilon, Ipar Renania-Westfalia, 1955eko azaroaren 11) Alemaniako politikari kontserbadorea da, 2022ko urtarriletik Kristau Demokratako Batasuneko (CDU) buruzagi izan zena eta CDU/CSU (Batasuna) talde parlamentarioa zuzendu zuena, baita 2022ko otsailetik Bundestageko oposizioko buru ere. 2024ko irailean, Batasuneko hautagai bihurtu zen Alemaniako hauteskunde federalen aurretik2025. 2025eko Alemaniako hauteskunde federaletan CDUk eserleku gehien lortu dituenez, Merz Alemaniako hurrengo kantziler izatea aurreikusten da.

## Kanpo estekak

* Datuak: Q566257
* Multimedia: Friedrich Merz / Q566257
# Latifa Akherbach

Latifa Akherbach (amazigeraz: ⵍⴰⵟⵉⴼⴰ ⴰⵅⵔⴱⴰⵛ, arabieraz: لطيفة أخرباش - Tetuan, 1960) marokoar politikari eta kazetaria da. 2007 eta 2012 artean Kanpo Arazoetarako Estatu idazkaria izan zen Abbas El Fassiren kabinetean.
Akherbachek 1981ean hasi zuen bere ibilbidea Al Maghakasta egunkarian eta La Vie Eco aldizkarian kazetari gisa. 1990eko hamarkadaren amaieran Rabateko Goi Mailako Kazetaritza Institutuko irakasle izan zen, eta 2003an Mohammed VI.a erregeak Informazio eta Komunikazioko Goi Institutuko (ISIC) zuzendari izendatu zuen, eta 2007an Marokoko Estatuko Irratigintza Elkarteko (SNRT) zuzendarikide nagusi.
Akherbachek emakumeen eskubideei buruzko bi liburu idatzi ditu frantsesez: "Femmes et médias" (Emakumeak eta komunikabideak) eta "Femmes et politique" (Emakumeak eta politika).

## Erreferentziak

* ↑ «Mohamed Ayad et Latifa Akharbach ont été nommés respectivement directeur général de la Société nationale de radio et télévision (SNRT) et directrice de la radio nationale.» Maghress.
* 1 2 «LATIFA AKHERBACH» web.archive.org 2009-05-01.
* 1 2 «L'art et la manière» Maghress.

## Kanpo estekak

* Datuak: Q3218479
* Multimedia: Latifa Akherbach / Q3218479
# Union socialiste des forces populaires (USFP)

Union socialiste des forces populaires (USFP) (arabieraz: الاتحاد الاشتراكي للقوات الشعبية Al-Ittiḥād Al-Ištirākīy Lilqawāt Al-Ša'abīyah)
Herri Indarren Batasun Nazionaleko talde disidente batek osatu zuen, 1959an Istiqlaletik Alderditik banandu zen oposizioko alderdi sozialista.
2002ko Parlamenturako hauteskundeetan 325 eserlekuetatik 50 lortu zituen alderdiak, eta Marokoko Parlamentuan ordezkaritza handiena duen alderdia bihurtu zen. 2002tik 2007ra bitartean Alderdi Istiqlalarekin koalizio gobernua osatu zuen.
2007ko Parlamenturako hauteskundeetan, ordezkaritza murriztu zuen, 325 eserlekuetatik 38 lortuz, eta Parlamentuko bosgarren alderdia izatera pasa zen. Abbas El Fassi lehen ministroak osatutako gobernuaren barruan sartu zuten USFP 2007ko urriaren 15ean.

## Hauteskundetako emaitzak

| Urtea | Bozka kopurua | % |
| 1977 | 116,470 | 2.31 |
| 1984 | 550,291 | 12.39 |
| 1993 | 820,641 | 13.2 |
| 1997 | 884,061 | 13.9 |
| 2002 | 718,725 | 15.38 |
| 2007 | 408,945 | 8.9 |
| 2011 | 408,108 | 8.6 |
| 2016 | 367,622 | 5.06 |
| 2021 | 590,215 | 7.80 |

## Erreferentziak

* ↑ (Ingelesez) «Moroccans favor conservative party instead of ushering in Islamic party - International Herald Tribune» web.archive.org 2008-10-14 (Noiz kontsultatua: 2025-02-24).

## Kanpo estekak

* Herri Indarren Batasun Sozialistaren webgune ofiziala
* USFP Oujda Angad orri ofiziala gehitzea artxibatua
* Datuak: Q2297130
# Inge I.a Norvegiakoa

Inge Haraldsson (antzinako eskandinavieraz: Ingi Haraldsson; 1135 – Oslo, 1161eko otsailaren 3a) Norvegiako erregea izan zen 1136tik hil zen arte.
Harald Gille eta Ingiríðr Ragnvaldsdóttiren semea izan zen. Urtebete zeraman Borgartingeko thingean errege izendatu zutenean, bere aita hil ondoren. Magnus eta Sigurd anaiak ere errege izendatu zituzten. 1142an Eystein izeneko beste anaia bat etorri zen Eskoziatik eta errege izendatu zuten.
Ingeren erregealdia Norvegiako gerra zibilen garaian gertatu zen. 1155ean Sigurd eraila izan zen eta Eystein 1157an. Bien aldekoek bat egin zuten eta Ingeren aurkako borrokan jarraitu zuten Haakon II.aren alde eginez. Inge garaitua eta hila izan zen Haakonen aurkako bataila batean.

## Genealogia

Zuhaitz genealogikoa :
Magnus III.a Norvegiakoa
Harald IV.a Norvegiakoa
Inge I.a Norvegiakoa
Jon Kuvlung
Ragvald Ingesson
Ingrid Ragnvaldsdotter :

## Kanpo estekak

* Datuak: Q138684
* Multimedia: Inge I of Norway / Q138684
# Fatima Tihihit

Fatima Banou (arabieraz: فاطمة بنو‎: ففار مر بني), Raïssa Fatima Tihihit Mzin izenez ezaguna, (Raïssa txikia), amazigh musika egiten duen abeslari Ishelhiyen marokoarra da.

## Biografia

1970ean jaio zen Tinmarren, Hahako kaïdaten, Marokoko hegoaldean Essaouira eta Agadir artean dagoen eskualdean.

## Filmografia

* 2014: Abdellah Toukounaren Graines de grenades

## Erreferentziak

* ↑ (Frantsesez) Guisser, Salima. (2016-12-30). «Fatima Tihihit: «Quand on ne passe pas par une école, il est difficile de continuer dans le domaine !»» Aujourd'hui le Maroc (Noiz kontsultatua: 2025-02-24).
* ↑ (Ingelesez) «Tihihit, Fatima» Dictionary of African Biography (Oxford University Press) 2011-01-01 doi:10.1093/acref/9780195382075.001.0001/acref-9780195382075-e-2026. ISBN 978-0-19-538207-5. (Noiz kontsultatua: 2025-02-24).

## Kanpo estekak

* Datuak: Q56825216
# Hind Benjbara

Hind Benjbara (Fez, Maroko, 1992) aktore marokoarra da. Telebistako eta zinemako hainbat proiektutan parte hartu du.

## Filmografia
### Zinea

* 2013: L'oiseau de la vallée
* 2018: La danse de la tarentule

### Telebista
#### Telefilmak

* 2014: Waves of the Sea
* 2019: Al-Khatib
* 2021:
** Nous serons tous marocains
** Lubna et mon oncle Lakhdar

#### Telesailak

* 2014: Changer de maison
* 2018: Wala Alaik
* 2019: Radat Al Waldah
* 2020:
** Yaqout et Ambre
** Héritage
* 2022: L'Maktoub
* 2023:
** L'Maktoub 2
** Khou Khouatatou

## Erreferentziak

* ↑ (Arabieraz) هند بنجبارة - Hind Benjbara -. (Noiz kontsultatua: 2025-02-24).

## Kanpo estekak

* Ikus-entzunezko baliabidea: Hind Benjbararen fitxa IMDB webgunean
* Datuak: Q95742944
* Multimedia: Hind Benjbara / Q95742944
# Khadija Ryadi

Khadija Ryadi ((amazigeraz: ⵅⴰⴷⵉⵊⴰ ⵕⵕⵢⴰⴹⵉ, arabieraz: خديجة الرياضي‎, Taroudant probintzia, 1960ko abenduaren 27a) giza eskubideen aldeko ekintzaile marokoarra da. Sousseko Bereber Ishelhiyen etniakoa. Association marocaine des droits humains (AMDH) elkarteko presidente ohia 2007ko maiatzetik. Aho batez aukeratu zuten, erresumako giza eskubideen elkarte zaharrenean kargu hori izan zuen lehen emakumea izanik. 2013an, aurretik Nelson Mandelari eta Martin Luther Kingi emandako Nazio Batuen Giza Eskubideen Saria irabazi zuen.

## Biografia

Annahj Addimocrati taldeko kidea izan zen. Institut national de statistique et d'économie appliquée (INSEA) (arabieraz : المعهد الوطني للإحصاء والاقتصادالتطبيقي) eskolan lizentziatua, Marokoko Ogasun Ministerioan lan egin zuen ingeniari estatistiko gisa. 1983tik ari da giza eskubideen alde militatzen, eta 2007tik 2013ra AMDHko buru izan zen. Otsailaren 20ko mugimenduarekin konprometituta dago, erreformak aldarrikatzen baititu.

## Erreferentziak

* ↑ (Frantsesez) «Maroc : Khadija Ryadi, l’action c’est sa vie - Jeune Afrique.com» JeuneAfrique.com (Noiz kontsultatua: 2025-02-24).
* ↑ (Frantsesez) admin. (2014-03-07). «Khadija Ryadi dame de La fer» Femmes du Maroc (Noiz kontsultatua: 2025-02-24).
* 1 2 Youssef Aït Akdim. (16 décembre 2013). Maroc : Khadija Ryadi, l’action c’est sa vie. Paris.

## Kanpo estekak

* Datuak: Q15293951
# Taroudant

Tlite (arabieraz تارودانت, Tārūdānt; amazigeraz ⵜⴰⵔⵓⴷⴰⵏⵜ) ) Taroudant probintziako udalerri bat da, Marokoko Souss-Massa eskualdean. 2014ko erroldaren arabera 80.149 biztanle zituen guztira. Susa harana dago (eskuineko ertzetik 4 km-ra) herrialdearen hegoaldean, eta Agadirretik 83 km-ra ekialderantz, Ouarzazaterako errepidera eta Saharako basamorturantz, Marrakex hegoaldean. "Marrakexen amona" deitzen zaio, hiri horretan harresien antza duelako. Sadita dinastiaren hasieran hiriburua izan zen, kortea Marrakechera eraman zuten arte. Hirian bitxiak, tapizak eta bestelako artisautza dauka. Ia hiri osoa harresien barruan dago, eta kanpoan auzo bat garatu da Agadirko Ibn Zohr Unibertsitateko fakultateko unibertsitate-campusaren inguruan.

## Historia

Almorabideek hartu zuten hiria pasatu zen 1056ean, eta mende bat geroago, almohadeek. Ahmad al-Araj sultan saadiak XVI. mendean ezarri zion bere boterearen oinarria Tarudanti. 1912/1913an Ahmad al-Hiba tronurako erregegaiaren egoitza izan zen, 1917an frantziarrek bere agintea ezarri zuten arte. XX. mendearen erdian, Tarudant Suseko toki nagusi gisa gainditu zuen Agadirrek, baina nekazaritza-merkatu gisa garrantzia kendu zion. 1950ean 12.900 biztanle zituen (900 judu); 1980an 25.000 biztanle inguru bizi ziren (juduak Israelera joanak ziren ordurako).

## Senidetzeak

* Rumans (1994)

## Galeria

* Harresiaren ikuspegia
* Atlas Garaiko ikuspegia
* Anti Atlasetik ikusita
* Hiriko iturri berriaren ikuspegia

## Erreferentziak

* ↑ Population légale d'après les résultats du RGPH 2014 sur le Bulletin officiel N° 6354. .

## Kanpo estekak

* Hiriko webgune ofiziala
* Datuak: Q762727
* Multimedia: Taroudant / Q762727
# Waterfront geltokia (Vancouver)

Waterfront geltokia garraio publiko intermodal-lotune garrantzitsu bat da eta Vancouverreko (Columbia Britainiarra, Kanada) garraio-terminal nagusia da. Vancouver erdiguneko West Cordova kalean dago, Granville eta Seymour kaleen artean.

## Zerbitzuak

* SkyTrain Expo Linea Vancouverretik Burnaby, New Westminster eta Surreyraino
* SkyTrain Canada Linea, Vancouver zeharkatuz Richmond erdialdera eta Vancouverrko Nazioarteko Aireportura
* West Coast Express trena Port Moody, Coquitlam, Port Coquitlam, Pitt Meadows, Maple Ridge eta Mission-raino.
* <i>SeaBus</i> bidaiarien ferrya North Vancouver-eko Lonsdale Quay-raino
* TransLink-ek eskaintzen ditu tokiko, aldirietako eta express autobus zerbitzuak
* HeliJet-en heliportua SeaBus kaiaren ondoan dago, beraz, bidaiariek Waterfront geltokiaren terminal nagusiaren eraikinera konektatzeko aukera dute.
* Vancouver Harbour Flight Center ur-hegazkin terminala, kilometro bat mendebaldera dago

## Ikus, gainera

* SkyTrain (Vancouver)
* Vancouver Handia
* Vancouverreko nazioarteko aireportua

## Kanpo estekak

* Datuak: Q1625437
* Multimedia: Waterfront Station / Q1625437
# Hugo Rincón

Hugo Rincón Lumbreras (Valtierra, Nafarroa Garaia, 2003ko urtarrilaren 27a) Euskal herritar futbolaria da.

## Biografia

Eskuin atzelari gisa jokatzen du. Bere lehengusua Pablo Ibáñez Osasunako jokalaria da. 2025eko abuztuan Athleticekin kontratua berritu zuen 2028rarte. Uda horrretan lagatua joan zen Mirandesera.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2.B | 2020/21 | 1 | 0 | - | - | - | - | - | - | | | - | - | 1 | 0 |
| Bilbao Athletic | Denera | Denera | 1 | 0 | - | - | - | - | - | - | | | - | - | 1 | 0 |
| Baskonia | 3.F | 2021/22 | 33 | 1 | - | - | - | - | - | - | - | - | - | - | 33 | 1 |
| Baskonia | Denera | Denera | 33 | 1 | - | - | - | - | - | - | - | - | - | - | 33 | 1 |
| Bilbao Athletic | 1.F | 2021/22 | 6 | 0 | - | - | - | - | - | - | - | - | - | - | 6 | 0 |
| Bilbao Athletic | 1.F | 2022/23 | 29 | 0 | - | - | - | - | - | - | - | - | - | - | 29 | 0 |
| Bilbao Athletic | 2.F | 2023/24 | 25 | 3 | - | - | - | - | - | - | - | - | - | - | 25 | 3 |
| Bilbao Athletic | Denera | Denera | 60 | 3 | - | - | - | - | - | - | - | - | - | - | 60 | 3 |
| Mirandes | 2. | 2024/25 | - | - | - | - | - | - | - | - | - | - | - | - | - | - |
| Mirandes | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 94 | 4 | - | - | - | - | - | - | - | - | - | - | 94 | 4 |

## Erreferentziak

* ↑ Un abrazo para toda la vida: Pablo Ibáñez y su primo Hugo Rincón, jugador del Bilbao Athletic
* ↑ Hugo Rinconek 2028ra arte berritu du
* ↑ Hugo Rinconen lagapena CD Mirandes taldera

## Kanpo estekak

* Fitxa - www.athletic-club.eus
* Datuak: Q107297831